PATVIRTINTA

Jonavos r. Ruklos Jono Stanislausko

mokyklos-daugiafunkcio centro direktoriaus

2023 m. kovo 1 d. įsakymu Nr. V1-49

**JONAVOS R. RUKLOS JONO STANISLAUSKO MOKYKLOS-DAUGIAFUNKCIO CENTRO**

**IKIMOKYKLINIO UGDYMO MOKYTOJO PADĖJĖJO PAREIGYBĖS APRAŠYMAS**

**I SKYRIUS**

**PAREIGYBĖ**

1. Ikimokyklinio ugdymo mokytojo padėjėjas (toliau –Mokytojo padėjėjas) yra vaikų priežiūros darbuotojų ir mokytojų padėjėjų grupės pareigybė. Pareigybės kodas – 531101.

2. Ikimokyklinio ugdymo mokytojo padėjėjo pareigybė priskiriama kvalifikuotų darbuotojų grupei. pareigybės lygis – C.

3. Mokytojo padėjėjo pareigybė reikalinga sanitarinei-higieninei grupės patalpų, priemonių ir inventoriaus priežiūrai, vaikų maitinimui, pagalbai ikimokyklinio ugdymo mokytojui (toliau – Mokytojas) organizuojant ugdomąją veiklą.

4. Jonavos r. Ruklos mokyklos-daugiafunkcio centro skyriaus „Pušaitė“ (toliau-Mokykla) Mokytojo padėjėjas yra darbuotojas, dirbantis pagal darbo sutartį.

5. Mokytojo padėjėją priima ir atleidžia Mokyklos direktorius.

6. Sudarant darbo sutartį, Mokytojo padėjėjas pasirašytinai supažindinamas su Darbo tvarkos taisyklėmis, darbų saugos ir sveikatos instrukcijomis, gaisrinės saugos instrukcijomis ir kitais Mokykloje galiojančiais aktais, reglamentuojančiais jo darbą.

**II SKYRIUS**

**SPECIALŪS REIKALAVIMAI MOKYTOJO PADĖJĖJO PAREIGAS EINANČIAM DARBUOTOJUI**

7. Mokytojo padėjėjas turi turėti ne žemesnį kaip vidurinį išsilavinimą. Turi **žinoti:**

7.1. Mokyklos Darbo tvarkos taisykles, darbų saugos ir sveikatos, gaisrinės saugos taisyklių reikalavimus ir darbui būtinų asmeninių apsaugos priemonių naudojimo ir priežiūros taisykles;

7.2. Lietuvos higienos normą HN:75, sanitarijos reikalavimus;

7.3. reikalavimus, susijusius su vaiko sveikatos apsauga;

7.4. tvarkomų patalpų priežiūros bei valymo tvarką;

7.5. reikalavimus lovos ir kitiems skalbiniams, jų keitimo terminus;

7.6. baldų priežiūros reikalavimus, vaikų grupės interjero ir gėlių priežiūros ypatumus;

7.7. kovos su parazitais ir kenkėjais priemones;

7.8. Mokyklos direktoriaus, jo įgaliotų atsakingų asmenų pareigas, pavardes, pagalbos telefono numerį.

8. Mokytojo padėjėjas privalo **mokėti:**

8.1. dirbti su ikimokyklinio amžiaus vaikais;

8.2. suteikti sau (ir kitiems) pirmąją medicinos pagalbą nelaimingo atsitikimo atveju;

8.3. bendrauti ir bendradarbiauti su kitais darbuotojais.

9. Turi susipažinti su grupėje esančiais įrengimais ir inventoriumi, skirtu vaikų ugdymui, bei žinoti jų priežiūros ir naudojimosi taisykles.

10. Darbo metu turi būti blaivus, nerūkyti ir nesisvaiginti narkotikais, vengti veiksmų, galinčių sukelti gaisrą.

11. Būti pareigingas, atsakingas, darbštus, kruopštus, tvarkingas, punktualus, mandagus, kultūringai elgtis su Mokyklos bendruomenės nariais ir interesantais.

12. Kai Mokytojo padėjėjo nėra darbo vietoje (liga, atostogos ar pan.), jo pareigas gali eiti kitas, Mokyklos direktoriaus įsakymu paskirtas darbuotojas.

13. Mokytojo padėjėjas turi **turėti:**

13.1. sveikatos patikrinimo pažymą, kad gali dirbti Mokytojo padėjėju;

13.2. higieninių mokymų kursų pažymėjimą;

13.3. pirmos pagalbos mokymų kursų pažymėjimą;

13.4. ne žemesnį kaip vidurinį išsilavinimą.

**III SKYRIUS**

**MOKYTOJO PADĖJĖJO FUNKCIJOS**

14. Mokytojo padėjėjas atlieka šias funkcijas:

14.1. vykdo Higienos normų reikalavimus, reglamentuojančius sanitarinę-higieninę grupės patalpų, priemonių, inventoriaus priežiūrą;

14.2. organizuoja vaikų maitinimą grupėje:

14.2.1. serviruoja stalus;

14.2.2. pagal maitinimo grafiką atneša iš virtuvės maistą ir dalina pagal nustatytas normas vaikams patiekalus;

14.2.3. padeda vaikams pavalgyti;

14.2.4. plauna indus;

14.2.5. plauna grindis grupėje/rūbinėje/miegamajame, kai nėra vaikų, prieš plaunant jas iššluoja; ` 14.2.6. valo langus, prieš valant langus patikrina, ar jie patikimai uždaryti, ar neįskilę;

14.3. padeda Mokytojui, organizuojant vaikų veiklą grupėje (ugdomosios veiklos metu, Mokytojui paprašius bei parodžius ką reikia daryti, būna šalia vaikų ir padeda atlikti užduotis);

14.4. kartu su Mokytoju aprengia ir nurengia vaikus, palydi juos į lauką, pasivaikščiojimų metu, Mokytojui paprašius, būna kartu ir lauke;

14.5. prižiūri tualeto-prausyklos patalpoje esančius vaikus (Mokytojas tuo metu vaikų laukia grupėje, miegamajame arba rūbinėlėje, atsižvelgiant į vaikų amžiaus rėžiminius momentus);

14.6. kartu su Mokytoju plauna žaislus (žaislus, kuriuos reikia plauti – parenka Mokytojas);

14.7. lydi vaikus švenčių, ekskursijų, išvykų ar kitų renginių metu ir padeda Mokytojams bei atsako už ugdytinių saugumą;

14.8. vykdo sveikatos priežiūros specialisto nurodymus vaikų maitinimo, sanitarijos ir higienos klausimais;

14.9. vykdo sveikatos priežiūros specialisto nurodytą valymo darbų programą;

14.10. savo darbo vietą palieka tik būtinais atvejais, suderinus su grupėje dirbančiu Mokytoju;

14.11. pietauja savo darbo vietoje arba už įstaigos ribų;

14.12. Mokytojo padėjėjas turi būti savo darbo vietoje (nepriklausomai nuo vaikų buvimo ar nebuvimo grupėje);

14.13. nustatyta tvarka profilaktiškai pasitikrina sveikatą;

14.14. dirba pagal „Geros higienos praktikos taisykles“ ir Lietuvos higienos normas HN:75 „Įstaiga, vykdanti ikimokyklinio ir (ar) priešmokyklinio ugdymo programą. Bendrieji sveikatos saugos reikalavimai;

14.15. ligos ir atostogų laikotarpiu vaduoja kitą Mokytojo padėjėją;

14.16. nepalieka vienų vaikų grupėje ir juos prižiūri, kai Mokytojas nurodo savo išėjimo iš grupės priežastį (skubus informacinis susirinkimas, atsiskaitymas už vaikų lankomumą ir kt.);

14.17. būna su vaikais jų pietų miego, kai vyksta Mokytojų tarybos posėdžiai**,** metodinės grupės susirinkimai, seminarai, konferencijos, pasitarimai ir kt. renginiai;

14.18. priklausomai nuo atliekamo darbo ar valymo, dėvi darbo rūbus;

14.19. dirba tik paskirtą darbą ir neleidžia už save dirbti kitiems asmenims;

14.20. būna mandagus, kantrus, taktiškas su kolegomis, vaikais ir kitais interesantais.

**IV SKYRIUS**

**MOKYTOJO PADĖJĖJO TEISĖS**

15. Mokytojo padėjėjas turi teisę:

15.1. į atostogas, darbo užmokestį ir kitas teisės aktų nustatytas garantijas;

15.2. į sudarytas saugias ir sveikatai nekenksmingas darbo sąlygas;

15.3. į savalaikį ir pakankamą aprūpinimą darbui skirtomis priemonėmis, įrankiais bei asmeninėmis apsaugos priemonėmis;

15.4. neatlikti darbų, atsisakyti vykdyti užduotį ar pavedimą, jeigu tai prieštarauja įstatymams, darbuotojų saugos ir sveikatos, gaisrinės saugos bei higienos reikalavimams, prieš tai pranešus Mokyklos administracijai ir raštu pateikus atsisakymo motyvą;

15.5. raštu ir žodžiu kreiptis į administraciją įvairiais asmeninio pobūdžio klausimais;

15.6. pasinaudoti visomis Lietuvos Respublikos darbo kodekso teikiamomis garantijomis ir teisėmis.

**V SKYRIUS**

**ATSAKOMYBĖ IR ATSKAITOMYBĖ**

16. Mokytojo padėjėjas atsako Lietuvos Respublikos teisės aktų nustatyta tvarka už:

16.1. Lietuvos Respublikos įstatymų, Vyriausybės nutarimų, Savivaldybės tarybos sprendimų, kitų norminių dokumentų, reglamentuojančių sanitarinę-higieninę patalpų, inventoriaus, priemonių priežiūrą, maitinimo organizavimą, Mokyklos direktoriaus įsakymų vykdymą,

16.2. įrengimų ir priemonių panaudojimą pagal paskirtį, jų saugią eksploataciją;

16.3. tinkamą asmens higienos reikalavimų vykdymą;

16.4. priskirtų patalpų sanitarinę-higieninę būklę;

16.5. vaikų saugumą, jei grupėje nėra Mokytojo;

16.6. nurodytų maisto normų išdalinimą vaikams;

16.7. Darbo tvarkos taisyklių, darbų saugos ir sveikatos instrukcijų, gaisrinės saugos instrukcijų ir Mokytojo padėjėjo pareigybės aprašymo reikalavimų vykdymą.

17. Mokytojo padėjėjas yra atskaitingas Mokyklos direktoriui ir tiesiogiai pavaldus ūkvedžiui.

**VI SKYRIUS**

**BAIGIAMOJI DALIS**

18. Išeidamas iš darbo Mokytojo padėjėjas privalo perduoti direktoriaus ūkvedžiui ar kitam Mokyklos direktoriaus įsakymu paskirtam asmeniui jam priskirtas darbe naudoti asmenines darbo ir apsaugos priemones bei inventorių.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_